Komisijos reglamentas (EB) Nr. 16/2004
2004 m. sausio 6 d.
įgyvendinantis Europos Parlamento ir Tarybos reglamentą (EB) Nr. 1177/2003 dėl Bendrijos statistikos apie pajamas ir gyvenimo sąlygas (ES-PGSS), numatant šalutinius tikslinius kintamuosius, susijusius su skurdo perėjimu iš kartos į kartą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. birželio 16 d. Europos Parlamento ir Tarybos reglamentą (EB) Nr. 1177/2003 dėl Bendrijos statistikos apie pajamas ir gyvenimo sąlygas (ES-PGSS) [1], ypač į jo 15 straipsnio 2 dalies f punktą,
kadangi:
(1) Reglamentas (EB) Nr. 1177/2003 sukūrė Bendrijos statistikos apie pajamas ir gyvenimo sąlygas bendrą pateikimo sistemą, aprėpiančią palyginamus ir savalaikius skerspjūvio bei išilginio pjūvio duomenis apie pajamas ir skurdo bei socialinės atskirties lygį ir sudėtį nacionaliniu ir Europos Sąjungos lygiu.
(2) Pagal Reglamento (EB) Nr. 1177/2003 15 straipsnio 2 dalies f punktą, yra būtinos įgyvendinimo priemonės, susijusios su šalutinių tikslinių sričių ir kintamųjų, kasmet įtraukiamų į ES-PGSS skerspjūvio komponentę, sąrašu. 2005 metams turi būti nustatytas šalutinių tikslinių kintamųjų sąrašas, įtrauktas į modulį "Skurdo perdavimas iš kartos į kartą" (visų pirma - apie tėvų išsilavinimą ir profesinę kvalifikaciją bei apie šeimos aplinką vaikystėje kaip pagrindinius įtaką suaugusiųjų socialinei atskirčiai, keliančiai skurdo pavojų pilnametystės metais, darančius veiksnius), įskaitant kintamųjų kodus ir jų apibrėžimus.
(3) Šiame reglamente numatytos priemonės atitinka Statistikos programų komiteto nuomonę,
PRIĖMĖ ŠĮ REGLAMENTĄ:
1 straipsnis
2005 m. modulio šalutinių tikslinių kintamųjų sąrašas, kintamųjų kodai ir jų apibrėžimai, susiję su "Skurdo perdavimu iš kartos į kartą" ir kurie turi būti įtraukti į Bendrijos statistikos skerspjūvio komponentę apie pajamas ir gyvenimo sąlygas (ES-PGSS), yra tokie, kaip nustatyta priede.
2 straipsnis
Reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. sausio 6 d.